“ZER EGINGO ZENUKE Mendibil merkataritza-gunean erosketa bat egiteagatik 4.000.000 EURO IRABAZIKO BAZENITU?” SUSTAPENAREN OINARRIAK

Mendibil merkataritza-parkeko jabeen erkidegoak, Almirante Arizmendi kalea, 9 - 20302 Irun (Gipuzkoa) helbidea eta H-20818944 IFK dituenak, “ZER EGINGO ZENUKE Mendibil merkataritza-gunean erosketa bat egiteagatik 4.000.000 EURO IRABAZIKO BAZENITU?” sustapena antolatu du.

Sustapen-ekintza hau 2017ko azaroaren 6tik abenduaren 10era, biak barne, Mendibil merkataritza-parkeko establezimenduetan erosketak egiten dituzten bezeroentzat egin da. Erosketak egin eta gero, sustapen-funtzionamenduari jarraikiz, Gabonetako loteriako serie bateko (10 dezimo) 5 sariren zozketan parte hartu ahal izango dute. Zozketa 2017ko abenduaren 22an izango da. Guztira, loteriako 20.300 zenbakiaren 50 dezimo jarriko dira jokoan.

**SUSTAPENAREN FUNTZIONAMENDUA**

2017ko azaroaren 6tik abenduaren 10era, biak barne, azaroaren 13an, 20an eta 27an eta abenduaren 4an eta 11n egingo diren 5 zozketetan parte hartzeko kupoiak emango zaizkie bezeroei. Zozketak merkataritza-gunean bertan egingo dira goizeko 12:00etan.

**ZOZKETAREN FUNTZIONAMENDUA**

Parte hartu ahal izateko, Mendibil merkataritza-parkeko edozein establezimendutan erosketa bat baino ez da egin beharko. Orduan, txartel bat emango dizute, eta bete eta merkataritza-gunean dauden ontzietan sartu beharko duzu. Erosketa guztiekin emango dizute txartel bat, erosketaren zenbatekoa edozein izanda ere.

Mendibil merkataritza-parkeko jabeen erkidegoko langileek ezin izango dute parte hartu, ezta merkataritza-gunean edo bertako establezimenduetan lan egin ohi duten langileek ere.

Guztira, 75.000 txartel igorriko dira, eta antolakuntzak sustapenaren amaiera aurreratu ahal izango du egindako parte hartzeko txartelak amaitzen badira.

Parte-hartzaileak izen-abizenak, telefono-zenbakia eta udalerria adierazi beharko ditu parte hartzeko txartelean.

Azaroaren 13an lehenengo zozketa egin eta irabazlearen zein erreserbakoaren txartelak atera eta gero, ontziak hustu egingo dira. Hurrengo irabazlearen eta erreserbakoaren txartelak azaroaren 20an aterako dira, eta horrela egingo da, bata bestearen segidan, astelehenero, ordu berean, abenduaren 11n azken zozketa egin arte.

**PARTE HARTZEKO NAHITAEZKO BETEKIZUNAK ETA BALDINTZA OROKORRAK**

Sustapenean parte hartuz gero, oinarri hauek oso-osorik onartzen dira; hortaz, oinarriak onartzen ez direla adieraziz gero, parte-hartzailea sustapenetik kanpo geratuko da. Horrenbestez, Mendibil merkataritza-parkeko jabeen erkidegoak ez du parte-hartzailearekin aurretik hartutako inolako betebeharrik edukiko.

Sustapenaren sariak indarrean dauden zerga- eta lege-xedapenen mende daude.

Mendibil merkataritza-parkeak sustapen honen baldintzak edozein unetan aldatzeko eskubidea izango du, bai eta kanpaina amaitu baino lehenago sustapena deuseztatzeko eskubidea ere, baldin eta justifikatutako arrazoiak badaude.

Irabazleak ezin izango dio saria beste inori laga.

Dezimoak irabazleei eman eta gero, Mendibil merkataritza-parkeko jabeen erkidegoa salbuetsita geratuko da saridun dezimoek izan dezaketen edozein betebeharretik.

Zozketaren irabazleek beren irudi-eskubideak laga eta baimentzen dizkiote Mendibil merkataritza-parkeko jabeen erkidegoari, eta, gainera, jabeen erkidego horrek haien izen-abizenak, bizi diren hiria eta herrialdea eta irudia erabili ahal izango ditu barne zein kanpo komunikabideetan merkataritza-gunearen publizitatea egiteko. Horrez gain, erabiltzeak ez die lortutako saria baino eskubide gehiagorik emango. Irabazleak ez badizkio Mendibil merkataritza-parkeko jabeen erkidegoari hemen aitortutako eskubideak baimentzen, ulertuko da irabazleak ez duela saria nahi. Horrenbestez, jaso baldin badu, itzuli beharko du.